open-index/open-wikipedia-markdown huggingface dataset:
Destroyer, or About How to Philosophize With the Hammer

***Destroyer, or About How to Philosophize With the Hammer*** (utgitt 1998) er et studioalbum av det norske black metal bandet Gorgoroth.

Albumet ble innspilt i Grieghallen Studio 1994&ndash;1998. Tittelen kommer fra Friedrich Nietzsches bok *Twilight of the Idols, or How One Philosophizes With a Hammer*. 

## Sporliste
#«Destroyer» (3:49)
#«Open the Gates» (5:29)
#«The Devil, the Sinner and His Journey» (2:36)
#«Om kristen og jødisk tru» (4:47)
#«På slagmark langt mot nord» (5:08)  
#«Blodoffer» (3:19)
#«The Virginborn» (8:15)  
# Skjult spor: «Slottet i det fjerne» (Darkthrone-cover) (3:41)

## Artister
*Infernus &ndash; gitar (spor: 2, 3, 4, 5, 6, 7), bass (spor: 1, 3, 5, 6), trommer (spor: 5, 6), effekter (spor 6), vokal (spor: 6, 8)
*Tormentor &ndash; gitar (spor: 1, 2, 4, 5, 6, 7, 8), effekter (spor 6)
*Gaahl &ndash; vokal (spor 1)
*Vrolok &ndash; trommer (spor: 2, 4, 7)
*Pest &ndash; vokal (spor: 2, 4, 5, 7)
*Ares &ndash; bass (spor: 2, 4, 7)
*Frost &ndash; trommer (spor 3)
*Daimonion &ndash; synth (spor 3)
*T.Reaper &ndash; vokal (spor 3)

## Kilder
*Destroyer, or About How to Philosophize With the Hammer fra Encyclopaedia Metallum

## Eksterne lenker
*
Connie Talbot

**Connie Talbot** (født 20. november 2000) er en engelsk barnesanger fra Streetly, Walsall, West Midlands. Som 6-åring kom hun på 2.plass i *[[Britain's Got Talent 2007]]*.

## Referanser


## Eksterne lenker
* 
* 
* 
*
Olav Chen

**Olav Chen** (født 20. november 1977 på Kongsvinger) er en norsk sosialøkonom, porteføljeforvalter, og medieprofilert markedskommentator.

Chen er senior porteføljeforvalter i Storebrand Kapitalforvaltning, der han begynte som trainee i 2001. Før dette ble han utdannet MSc in Economics ved London School of Economics og cand.oecon. ved Universitetet i Oslo. Hans foreldre er fra Shanghai i Kina. Chen ble kåret til et av Norges største ledertalenter 1. september 2009. 

## Markedskommentator
Chen er benyttet som markedskommentator av NRK, *DN* og E24 innen økonomiske temaer innen makroøkonomi, deriblant renteutviklingen, boligpriser, valuta og internasjonale konjunkturer. Han er også kommentator på asiatisk og kinesisk økonomi. 

## Referanser
Gorm Kjernli

**Gorm Lybeck Kjernli** (født 31. desember 1981 i Oslo) er en norsk politiker (Ap).

Han er oppvokst på Kråkstad i Ski kommune som sønn av tidligere ordfører Amund Kjernli og sekretær Gro Lybeck. Gorm Kjernli har studiekompetanse fra Drømtorp videregående skole fra 2000, bachelorgrad i statsvitenskap fra Universitetet i Oslo fra 2005 og påbegynte mastergradsstudier fra samme universitet. Som student hadde han vikarater i Posten og Securitas.

Kjernli var leder i AUF i Ski 2002–2004, fylkessekretær i AUF i Akershus 2003–2004, leder i AUF i Akershus 2006–2007 samt leder i Ski Arbeiderparti 2008–2010. Han var medlem av Ski kommunestyre 2003–2008 og 1. vararepresentant til Stortinget fra Akershus 2005–2009, og møtte fast for statsråd Anniken Huitfeldt fra 2008. Kjernli var innvalgt på Stortinget på eget mandat 2009–2013. Han var medlem av Stortingets kirke-, utdannings- og forskningskomité 2008–2009 og Stortingets transport- og kommunikasjonskomité 2009–2013.

Etter tiden på Stortinget ble han ansatt som kommunikasjonsrådgiver i Gambit Hill+Knowlton. Han er bosatt i Egersund.

## Referanser


## Eksterne lenker
* 
* 
*
Frost

**Frost**, også kalt **rimfrost** eller **rim**, er iskrystaller som bygges opp av frossen luftfuktighet på kalde overflater. Ordet «frost» brukes også i dagligtalen om temperaturer som er lavere enn vannets frysepunkt (0&nbsp;℃) og vær som fører med seg slike temperaturer. Rim dannes ved at vanndamp i lufta går direkte over i fast form – såkalt deposisjon.

Rimfrost dannes særlig på ujevne flater som trær, gress og lignende, og sjelden på plane flater.

Det er to forutsetninger som må være til stede for at rimfrost skal oppstå:
# Temperaturen på bakken er lavere enn luftas duggpunkttemperatur.
# Temperaturen på bakken er under frysepunktet for vann. Er temperaturen på bakken over frysepunktet dannes det dugg.

## Se også
* Permafrost
* Tundra

## Eksterne lenker
*
Nina Bjerkedal

**Nina Bjerkedal** (født 1953) er en norsk siviløkonom som er spesialrådgiver i Finansdepartementets skatteøkonomisk avdeling for næringsøkonomi. Hun har tidligere vært  ekspedisjonssjef i samme departement, konstituert i stillingen i 2002 og fast tilsatt fra 2005 til 2020. 

Skatteøkonomisk avdeling vurderer de samfunnsøkonomiske sidene ved skatte- og avgiftssystemet. Avdelingen analyserer hvordan skatte- og avgiftsreglene påvirker blant annet investeringer, arbeidstilbud, inntektsfordeling og skatteinntekter, og har ansvaret for de årlige skatte- og avgiftsoppleggene i budsjettet.

Bjerkedal er utdannet siviløkonom fra Norges handelshøyskole (NHH) i 1975. Etter fullført utdannelse jobbet hun som vitenskapelig assistent for Finn E. Kydland, som mente hun var en «eksepsjonell student», ved NHH før hun begynte i Finansdepartementet i 1976.

I 2008 kom hun på femteplass på *[[Kapital (tidsskrift)|Kapital]]s* liste over Norges 100 mektigste kvinner.

## Referanser
Gunn Wærsted

**Gunn Wærsted** (født 16. mars 1955 i Vråliosen i Kviteseid i Telemark) er en norsk siviløkonom og næringslivsleder. Wærsted var tidligere administrerende direktør i Nordea Bank Norge og konserndirektør og medlem av konsernledelsen i Nordea. Fra januar 2016 er hun styreleder i Telenor.

Wærsted er utdannet siviløkonom ved Handelshøyskolen BI. I 2008 og 2009 ble hun av *[[VG]]* kåret til Norges mektigste næringslivskvinne og har i en årrekke figurert i øverste del på ''Kapital''s kåring over Norges 100 mektigste kvinner. Hun er styreleder i Petoro. Hun var nestleder i styret til NSB fra oktober 2000 til juni 2001. Hennes virke som styreleder i Telenor har vært preget av en bitter personkonflikt mellom henne og konserndirektør Sigve Brekke.

## Karriere

## Referanser


## Eksterne lenker
* Norsk biografisk leksikon
Acuña

**Acuña** er en by og en kommune i den meksikanske delstaten Coahuila. Byen befinner seg ved Río Bravo på grensen mot Texas i USA. Folketelling fra 2005 viser at Ciudad Acuña hadde 126&nbsp;238 innbyggere.
Abdellatif Jouahri

**Abdellatif Jouahri** er en marokkansk økonom. 

Han er pr juni 2008 sentralbanksjef i Marokkos sentralbank, en stilling han har hatt siden siden 23. april 2003. 

Han har tidligere også vært finansminister og minister for reform av offentlig sektor i Marokko, og han har vært banksjef i den private banken BMCE Capital. 

Jouhari overtok etter Mohamed Sekkat. 

## Referanser


## Eksterne lenker
* Sentralbankens hjemmeside
* Pressemelding om utnevnelsen
Qemal Stafa stadion

**Qemal Stafa** er et flerbruksstadion i Tirana i Albania som er oppkalt etter Qemal Stafa. Det brukes mest til fotballkamper og har en kapasitet på 25&nbsp;000 (19&nbsp;200 seter) tilskuere. Stadionet er det største i Albania og er hjemmebanen til  og et par albanske klubblag.

## Referanser


## Eksterne lenker
*
Bispen (fjell)

**Bispen** er et fjell på toppen av Trollstigen lengst syd i Isterdalen, i Rauma kommune i Møre og Romsdal. Det har en høyde på  meter over havet.

## Turbeskrivelse
Det er tre ruter til topps, hvorav to (Sydryggen og Østryggen) krever klatring. Nordryggen er bratt og luftig, men den kan bestiges uten tradisjonell fjellklatring. Starten er fra toppen av Trollstigen, langs veien mot Valldal. Stien går opp langs nordsiden av elva. Følg den et stykke, deretter bratt oppover lia på vestsiden av Bispen og Bispevatnet, hvor den svinger opp til «bandet» mellom Kongen og Bispen. Herfra er det lett klyving oppover. Nær toppen blir det ganske luftig.

Bispen er en av de «enkleste» av de kjente toppene i romsdalsfjellene å bestige. Det kan derfor være en del trafikk opp Nordryggen, og det er i enkelte parti blitt flere varianter av stien. Turen til toppen tar mellom 2,5 og 4 timer.

## BASE-hopping

Bispens bratte nordvegg har vist seg egnet for BASE-hopping. Fra sommeren 2006 har BASE-hoppere gjort flere hopp med wingsuit, like forbi Øvre bispesving i Trollstigvegen. I august 2009 omkom en sørafrikansk statsborger da han skulle utføre et hopp fra fjellets nordvegg.

## Referanser




## Eksterne lenker
*
Mondego

**Mondego** er den lengste elven som bare renner innenfor grensene til Portugal. Den har sitt utspring i Serra da Estrela, den høyeste fjellkjeden i Fastlands-Portugal og renner 258 km fra kommunen Gouveia () i Serra da Estrela til munningen i Atlanterhavet ved byen Figueira da Foz. Den renner gjennom byene Penacova, Coimbra og Montemor-o-Velho.

## Bilder

Ponte nova coimbra2.jpg|Rainha Santa-broen over Mondego
Coimbra à noite.jpg|Mondego i Coimbra om kvelden


## Referanser


## Eksterne lenker
*
Live at Budokan

***Live at Budokan*** er et konsertalbum og en konsert-DVD av progressiv metal bandet Dream Theater.

Albumet (3 CD-er) og DVD-en (2 DVD-er) ble utgitt 5. oktober 2004. De ble innspilt i *Nippon Budokan Hall* den 26. april, 2004 i Tokyo Japan.

## Sporliste
### CD

### DVD
#### Disk 1
Budokan konsert:
# «As I Am» – 8:34
# «This Dying Soul» – 12:12
# «Beyond This Life» – 19:34
# «Hollow Years» – 9:19
# «War Inside My Head» – 2:30
# «The Test That Stumped Them All» – 4:53
# «Endless Sacrifice» – 11:20
# «Instrumedley» – 12:09
# «Trial of Tears» – 13:58
# «New Millennium» – 7:59
# «Keyboard solo» – 3:59
# «Only a Matter of Time» – 7:25
# «Goodnight Kiss» – 6:14
# «Solitary Shell»  – 5:51
# «Stream of Consciousness» – 10:55
# «Disappear» – 5:55
# «Pull Me Under» – 9:00
# «In the Name of God» – 17:36

#### Disk 2
Dokumentarer og ekstramateriell:
* Riding The Train Of Thought: Japansk turnedokumentar – 29:46
* John Petrucci Guitar World – 6:27
* Jordan Rudess Keyboard World – 6:43
* Mike Portnoy Drum Solo – 12:08
* The Dream Theater Chronicles: 2004 turnens åpningsvideo – 5:43
* Instrumedley – Flervinkelbonus – 12:03

## Personell
* James LaBrie – vokal
* John Myung – Bass
* John Petrucci – Gitar
* Mike Portnoy – Trommer, Perkusjon
* Jordan Rudess – Keyboard

## Eksterne lenker
*
Selman Stërmasi stadion

**Stadiumi Selman Stërmasi** er et flerbruksstadion i Tirana, Albania. Det brukes for det meste til fotball og har en kapasitet på  12 500 tilskuere. Stadionet er hjemmebane for SK Tirana, men brukes også av Dinamo Tirana og FK Partizani Tirana. Stadionet er oppkalt etter Selman Stërmasi, en av SK Tiranas beste spillere i gjennom tidene. Den har  og brukes i tilleff . 

## Eksterne lenker
* Worldstadiums.com
Clara Rojas

**Clara Leticia Rojas González** (født 20. desember 1964 i Bogotá i Colombia) er en colombiansk politiker og advokat, som var valgkampleder for Íngrid Betancourt under presidentvalget i 2002. Sammen med Betancourt ble hun bortført av den venstreorienterte geriljaorganisasjonen FARC den 23. februar 2002. Hun ble sluppet fri 10. januar 2008. Hun fortalte da at hun ikke hadde sett Betancourt på tre år.

## Tidlig politisk karriere
Clara Rojas er datter av Clara González de Rojas. Hun fikk sin advokatbevilling i 1992, og ble samme år kjent med Íngrid Betancourt. Sammen grunnla de i 1997 miljøpartiet  Oxígeno Verde (spansk: *Grønt oksygen*), som hun ble nestleder for. Hennes hovedsaker var kamp mot krig, urett og korrupsjon i Colombia.

I 2002 ble Clara Rojas valgkampleder for Íngrid Betancourt og samtidig visepresidentkandidat for Oxígeno Verde.

## Bortføring
23. februar 2002 ble hun og Íngrid Betancourt bortført av medlemmer av den FARC mens de drev valgkamp. FARC offentliggjorde 15. mai 2002 en video av begge. I en video offentliggjort 13. mai 2003 rettet hun en appell til sin familie.

Clara Rojas fødte 16. april 2004 en sønn i fangenskap. Faren var en av fangevokterne. Hun avviste et tilbud om å bli satt fri, fordi hun ikke ville forlate Íngrid Betancourt. FARC truet senere en mann i provinsen Guaviare til å ta seg av barnet. Han overgav i sin tur barnet til et sykehus, og i 2005 tok barnevernet over omsorgen. Etter at mannen, etter forlangende fra FARC, prøvde å få barnet tilbake, ble dets identitet avdekket.

10. januar 2008 ble Rojas sluppet fri, etter 2&nbsp;147 dager i fangenskap. 13. januar så hun igjen sønnen sin for første gang siden 2005.

## Beretninger
I 2009 fikk hun utgitt sin historie som bok. Boka er oversatt til mange språk.

Historien hennes inspirerte spillefilmen «Operation E», et spansk-fransk-kolombiansk samarbeid, lansert i 2012.

## Senere politisk karriere
I 2010 stilte hun til valg for sete i Colombias senat med støtte av Partido Liberal Colombiano. Hun fikk knappe 6 000 stemmer, og ble ikke valgt. I 2014 ble hun valgt til medlem av Representantenes Hus for fire år.

## Referanser
TDC

**TDC** (tidligere **TeleDanmark**) er et dansk teleselskap med virksomhet innen mobiltelefoni, fasttelefoni og Internett i en rekke europeiske land. TDC leverer også kabel-TV i Danmark.

Selskapet er børsnotert og har hovedkvarter i København, Danmark. 

I 2005 hadde konsernet en omsetning på 46,6 mrd danske kroner. Antall kunder er om lag 10 millioner. Selskapets globale konsernsjef er den unge dansken Henrik Düring Poulsen, som i november 2008 erstattet Jens Alder.

TDC består av de tidligere selskapene danske TeleDanmark og svenske Song Networks (inntil 2002 Tele1Europe). TDC er privat eid, etter at den danske staten solgte seg helt ut av selskapet på 1990-tallet forut for «Teleforliget» i det danske Folketinget.

## Historie
TDC har sin historie tilbake til 1875, og fikk etterhvert monopol på teletjenester i Danmark. I 1994 åpnet den danske regjeringen opp for salg av «folkeaksjer» til private, to år før en bred liberalisering og innføring av konkurranse i det danske telemarkedet. I årene 1997&ndash;98 ble selskapet privatisert i to trinn, hvor amerikanske eierinteresser tok majoritetskontroll med selskapet. Navnet ble i 2000 endret til TDC.

## TDC Norge

## TDC Sverige
21. juni 2016 annonserte det svenske telekomselskapet Tele2 at de hadde inngått en avtale om å kjøpe TDC Sweden for 2,9 milliarder svenske kroner.

## Referanser


## Eksterne lenker
* 
* TDC i Norge
Storfolk og småfolk

***Storfolk og småfolk*** er en norsk komedie og antologifilm fra 1951 regissert av Tancred Ibsen. Han skrev også manuset. Handlingen består av fem fortellinger lagt til den norske landsbygda. Den følger både høy og lav, blant annet bygdeoriginaler og storkarer, bønder og «gamlinger». Filmen er bygget opp rundt fem fortellinger av Hans Aanrud. Disse er *En odelsbonde, Mari Smehaugen, I bestefars ærend, Brødre i Herren* og *Da jeg lå i byen med smør*. 

Filmen ble ganske godt mottatt. Aftenposten skrev *«I *Mari Smehaugen* og *I bestefars ærend* føler man noe av den indre varme og glede man hadde da man leste fortellingen i Aanruds eget språk»*. Dagbladet skrev at *«…en rekke av våre ypperste skuespillere er med og lager håndfaste teatersketsjer»*.

## Rolleliste

Senere landskjente Harald Heide-Steen jr. hadde også en liten rolle som den trassige og selvbevisste «gårdsgutten på Evenstad».  Han var på den tiden tolv år.

## Referanser


## Eksterne lenker
*
Epoksy

**Epoksy** eller **kunstharpiks** er en flytende plastmasse der molekylene vil polymerisere når de utsettes for varme, eller blandes med en såkalt herder. Molekylene danner da forbindelser på kryss og tvers, og massen stivner. 

Litt avhengig av hvilke stoffer som polymeriserer, dannes forbindelser til underlaget slik at massen blir sittende fast og fungerer som lim. De fleste epoksyer dannes ved en reaksjon mellom to stoffer. Araldit var den første industrielle epoksy som kom i handelen, fra 1946, med epoksyens motstandsdyktighet mot kjemikalier og varme.

Den eldste epoksyen som er funnet, stammer fra 2.000 år gamle bruddflater på potteskår fra Ringe på Fyn i Danmark. Her var tjære fra bjørk blandet med linolje som herder. Normalt ville herdingen tatt flere måneder; men reparatøren hadde tilsatt manganholdig jord. Dermed var blandingen herdet i løpet av få timer, og den sprukne beholderen kunne igjen settes på varmen til koking av mat.

Epoksy brukes også til overflatebehandling (lakk), og til å lage komposittmaterialer armert med f.eks. glassfiber eller karbonfiber. Dens egenskaper som et dielektrikum kan endres ved tilsetninger.

## Referanser
Europarekordhistorikk på 50 m fri

Oversikt over utviklingen av europarekorder på 50 m fri (svømming) for både langbane (50 meter) og kortbane (25 meter).

## Langbane
### Herrer

### Damer

## Kortbane
### Herrer

### Damer

## Andre europarekorder
M. King Hubbert

**Marion King Hubbert** (1903–1989) var en amerikansk geolog som arbeidet ved oljeselskapet Shells forskningslaboratorium i Houston, Texas. Han gjorde flere viktige oppdagelser innen geologi og geofysikk, og er mest kjent for sine teorier rundt produksjonstoppen i oljeutvinning, vanligvis omtalt som «peak oil».

«Peak oil»-teorien springer ut fra studier Hubbert gjorde på kapasiteten til oljefelt og naturgassreserver. Han forutså at for et gitt geografisk område – fra ett enkelt oljefelt til verdens totale oljereserver – vil en grafisk fremstilling av produksjonstakten ligne en klokkeformet kurve. Med utgangspunkt i denne teorien forutså Hubbert i en forskningsrapport publisert i 1956, at den totale oljeproduksjonen i USA ville nå sin topp mot slutten av 1960-tallet eller på begynnelsen av 1970-tallet. Hubbert ble berømt da teorien viste seg å stemme med forbløffende presisjon; USAs oljeproduksjon nådde toppen i 1971. Kurven han brukte i sine analyser er kjent som *Hubberts kurve*, og toppen av denne kurven blir i «peak oil»-teorien omtalt som *the Hubbert peak*.

## Priser (utvalg)

## Referanser


## Eksterne lenker
* hubbertpeak.com 
* Ron Schuler's Parlour Tricks: M. King Hubbert
* Technocracy, Hubbert and peak oil Artikkel fra *The North American Technocrat*
* «A tribute to M. King Hubbert»
* M. King Hubbert as a Teacher, Fred Meissners innlegg ved GSAs årsmøte 2003
* Hubbert Quorum, United States Geological Survey (USGS)
* M. King Hubbert Center ved Colorado School of Mines
Mareritt ved midtsommer

***Mareritt ved midtsommer*** var en TV-produsert kriminalfilm med etterforskerne Helmer & Sigurdson som gikk på NRK i romjula 1979. Manusforfattere var Jon Bing og Tor Åge Bringsværd, og hovedrollene ble spilt av Alf Nordvang og Anders Hatlo. Regissør var Knut Andersen, og dette var hans første regioppgave som ene-regissør på en TV-produksjon. 

## Mottagelse
Avisenes TV-anmeldere var svært negative til *Mareritt ved midtsommer*. Anmelderen i *[[Samhold/Velgeren]]* mente at TV-filmen hadde «en meget løs og tynn handling, og replikkvekslingen var av verste slag». *[[Telemark Arbeiderblad]]*s anmelder skrev at det var «[u]trolig at et ellers solid par som Bing & Bringsværd kan ha prestert noe så elendig».

Også *VG*s TV-anmelder (Ludvig Iversen) gav den svært hard medfart og mente særlig at manuset var svakt. «Dette var et flaut venstrehåndsarbeide som fratok seerne all mulig spenning fra første stund», var hans ord. Han mente videre at instruksjonen var bånn og filmregien måtelig.

## Handling
Denne TV-filmen er litt annerledes bygget opp enn andre «Helmer og Sigurdsson»-produksjoner, ved at seerne får vite mer enn politiet og kan følge politiets etterforskning samtidig som de har innblikk i hendelser som politiet foreløpig ikke kjenner til. 

Handlingen foregår på to ulike plan: i tilbakeblikk vises ekteparet Lehmann på ferie på sitt landsted på Sørlandet. Etter hvert opplever de stadig flere skumle ting på stedet, og så brytes idyllen brått av en uhyggelig hendelse. Det viser seg at også Sigurdsson ferierer i området, og han begynner å undersøke hva som kan ha hendt. 

I nåtid plages Tove Lehmann av nattlige mareritt. Er det hennes avdøde ektemann som viser seg utenfor vinduet i sommernatten? Politibetjent Sigurdson og hans kollega Mette løser mysteriet.

## Om innspillingen
Serien ble innspilt sommeren 1979, omtrent samtidig som TV-filmene *[[Septembermordet]]* og *[[Spøkelsesbussen]]*.

Opptakene skjedde i Risør, Tvedestrand, Skien og Oslo.

## Rolleliste
*Helmer: Alf Nordvang
*Sigurdson: Anders Hatlo
*Henrik Lehmann: Per Tofte
*Tove Lehmann: Monna Tandberg
*Mette: Marit Kolbræk
*Turid: Hennika Skjønberg
*Kjøpmannen: Kaare Zachariassen
*Fiskeren Markus: Julian Strøm
*Fru Gundersen: Gøril Havrevold
*Optikeren: Inger Teien
*Fru Stokke: Gunhild Grünfeld
*Ingeniør Iversen: Rolf Sand
*Graveren: Per Gundersen
*Banksjefen: Bernt Erik Larssen
*Campingdamer: Elisabeth Riseng, Mette Lange-Nielsen

## Referanser


## Eksterne lenker
*
Sikspens

**Sikspens** eller **sixpence**, også kalt **sikspenslue**/**sixpencelue**, **golflue** og annet, er en rund, flat skyggelue der skyggen er trukket med stoff og den bløte pullen ofte er høy i bakkant. Lue- eller hattetypen finnes i ulike formvarianter.

Sikspensluene oppstod på 1500-tallet som en videreutvikling av vanlige flate baretter for menn, ofte kalt *bonnets* på engelsk. Luene har siden vært brukt i forskjellige sammenhenger og av forskjellige samfunnsgrupper. På 1900-tallet ble de populære hodeplagg til sports-, fritids- og arbeidsbruk i Nord-Amerika og Europa, særlig i England, men også i form av for eksempel kinesiske «maoluer». Sikspenser er i dag blant annet moteplagg, og bæres med luepullen trukket bakover eller dyttet framover over lueskyggen.

## Navn
Forskjellige varianter av sikspensluer har tidvis vært svært populære som hodeplagg til fritids- og arbeidsbruk, og luetypen har derfor fått flere kallenavn, ikke minst på engelsk. Betegnelsen *[[sixpence]]* kan regnes som en pseudoanglisisme, og brukes i Norge og Danmark og stammer antakelig fra den opprinnelige prisen på luene. Sikspensluer omtales ofte også som *golfluer* eller bare *[[caps]]* på norsk. Ordet *møsse*, fra svensk *mössa* eller tysk *Mütze*, ble brukt i Trøndelag og Nord-Norge. På engelsk er en av de vanlige betegnelsene *flat cap*. Listene viser flere navn.

### På engelsk
* *Ascot cap* (sikspenslue med stivere pull, også kalt  *Cuffley cap*)
* *Bunnet* (i Skottland)
* *Button top* («knappetopp») 
* *Cabby Cap* («drosjesjåførlue», i USA)
* *Cheese-cutter* (i New Zealand og Canada)
* *Cloth cap* (i Storbritannia)
* *Conductor's hat*
* *Dai cap* (i Wales)
* *Derby cap*
* *Driving cap* eller *Drivers cap* («sjåførlue», i USA)
* *Flat hat* (i Storbritannia)
* *Foreskin Cap* («forhudlue», i Vest-Canada)
* *Golf cap* («golflue»)
* *Grandpa cap* («bestefarslue», i Australia)
* *Halibut cap* («hellefisklue»)
* *Hogans cap*
* *Irish cap*
* *Ivy cap* (i USA)
* *Jeff cap*
* *Newsboy cap* («avisselgerlue»)
* *Baker Boy*
* *Apple Cap*
* *Eight Panel* (luepull sydd av åtte felt)
* *Jay Gatsby*  (oppkalt etter *[[Den store Gatsby]]*)
* *Fisherman's cap* («fiskerlue»)
* *Longshoreman's hat* («havnearbeiderhatt»)
* *Lundberg Stetson* (oppkalt blant annet etter stetsonhattene)
* *Paddy cap* – i Irland
* *Phatty Hat*
* *Scally cap* (i Nord-Amerika)
* *Scone bunnet* («knollue»)
* *Skip Cap*  (i Canada)
* *Slap cap*  (i USA)
* *Mr T's Jazz cap*
* *Touring cap* – i USA
* *Windsor cap

=== På andre språk ===


== Annet ==
* Den engelske tegneseriefiguren [[Andy Capp]], som stod på trykk første gang i 1957, bærer en karakteristisk sikspens,
* Den engelske popartisten [[Gilbert O' Sullivan]] framstod på 1970-tallet med et karikert image kledt i «arbeideklassedrakt» fra 1930-tallet, blant annet med sikspens. Også mange andre artister har brukt tilsvarende luer for å virke kule eller få et tydeligere visuelt særpreg.

== Eksterne lenker ==
* 
* [http://www.expressandstar.co.uk/2007/04/01/cap-fits-for-new-generation/ *Caps fit for new generation'' (moteomtale)]
* Hvordan lage en sixpence i 1500-tallsstil (på engelsk)
Sixpence

:*For å lese om skyggelua med samme navn, se [[sikspens]]*

**Sixpence**, også kalt **tanner** og **half-shilling**, var en britisk mynt med verdi 6 pence, som tilsvarte ½ shilling. Mynten ble laget fra 1551 til 1971, da det ble innført en desimalisering i den britiske valutaen, men var lovlig betalingsmiddel fram til 1980.
Inabanga

**Inabanga** er en kommune i provinsen Bohol på Filippinene. Ved folketellingen i 2015 kom man til et befolkningstall på 45&nbsp;880.

## Barangayer
Inabanga er inndelt i 50 barangayer.

## Referanser




## Eksterne lenker
* 
* 2007 Philippine Census Information
Mørkkongslys

**Mørkkongslys** (*Verbascum nigrum*) er en inntil 100&nbsp;cm høy, flerårig plante i kongslysslekta i brunrotfamilien (etter tidligere systematikk Scrophulariaceae s.l.).

## Beskrivelse

Bladrosetten har dypt grønne eller mørkegrønne og hjerteformede blader med spiss ytterst. Grunnbladene har hårete underside, men glatt overside.

Blomstringen skjer fra juni til september. Planten har en karakteristisk lang stengel fra bladrosetten. Stengelen er ofte rødlig og den er besatt besatt med femflika, sterkt gule blomster med en purpurflekk innerst og kraftige, oransje pollenbærere med fiolette hårete pollentråder.

## Utbredelse
Mørkkongslys vokser i skogkanter, tørrbakker og veikanter. I Norge er mørkkongslys vanlig på Østlandet og i fjord og dalstrøk nord til Steinkjer og Hadsel, med registrert høyderekord på 1050 moh.

## Referanser



## Eksterne lenker
*
De store hvite

***De store hvite*** er tittelen på en serie antologier med fortellinger, eventyr, rim, regler og andre tekster for barn. Serien har vært utgitt av Aschehoug siden 1985 og omfatter flere tjukke bøker med innhold fordelt etter temaer. Redaktørene for de enkelte utgivelsene har variert, men hovedillustratør har siden starten vært Harald Nordberg. Bokomslagene har karakteristisk hvit bakgrunnsfarge og illustrasjon av Nordberg.

* 1985: *Den store barnesangboka*  
* 1987: *Den store godnattboka*  
* 1989: *Den store dikt- og regleboka*  
* 1990: *Den store eventyrboka*  
* 1994: *Den store dyreboka – fortellinger om bjørner, rever og andre dyr*  
* 1994: *Den store fullmåneboka* 
* 1998: *Den store Bibelhistorieboka* – fortellinger fra Bibelen
* 2000: *Den store Asbjørnsen og Moe-boka* – eventyr fra Asbjørnsen og Moes eventyrsamlinger
* 2001: *Den store boka – 365 godnatthistorier*
* 2004: *Den store forundringsboka – morsomme, spennende og forunderlige historier*
* 2004: *Den store juleboka* – fortellinger og annet om jul
* 2005: *Den store H.C. Andersen boka* – eventyr av H. C. Andersen
* 2006: *Den store brødrene Grimm-boka* – eventyr samlet av Brødrene Grimm
* 2008: *Den store magi- og trolldomsboka*
* 2009: *Den store hvite prinsesseboka*

## Eksterne lenker
* Aschehougs egen omtale av De store hvite

### Digitale bokkopier i Nasjonalbiblioteket
* ''Den store dyreboka'' - antologi med Harald Nordberg som hovedillustratør (Aschehoug, 1992)
Scat-sang

**Scat-sang**, også kalt **scat** og **scatting**, er en type sang uten ord, men med tullestavelser som skal etterlikne instumentlyder i jazzimprovisasjon. Sangformen ble utbredt gjennom Louis Armstrongs grammofonplater sist på 1920-tallet, men ble særlig populært i bebopen på 1930- og 40-tallet. Den har siden blitt benyttet i flere av stilartene innen jazzmusikken.

Det norske begrepet *scat* (uttales *skætt*) er lånt direkte fra det amerikanske *scat* eller *scat singing*. *Scat* kan være dannet som en lydlek med ordet *cat* («katt») der en har satt en vislende s-lyd foran.

## Bakgrunn
Den tidlige jazzmusikken, som hadde utgangspunkt i afroamerikanske musikktradisjoner, hadde i stor grad  en instrumental vinkling, også de gangene en vokalist våget seg utpå. For å få fram musikkens aksenter, var sangerne nødt til å herme etter instrumentlydene og å ta i bruk ord som for eksempel *be-bop-a-rea-bebbelibop-a*. Her oppstod antakelig begrepet *bebop*, som opprinnelig var et skjellsord, brukt av konservative kritikere og tilhørere som ikke forstod seg på den nye musikken. 

Den nye scatsangen på 1930-tallet krevde nye kompliserte vendinger i tonespråket, derfor falt de fleste sangere fort av. Sangeren Ella Fitzgerald var en av de få som virkelig hadde sangteknikk og evne til å oppfatte hva jazzmusikerne, for eksempel saksofonisten Charlie Parker (1920–1955), drev på med.

## Berømte scatsangere
*Leo Watson (1898–1950)
*Louis Armstrong (1901–1971)
*Cab Calloway (1907–1994)
*Gladys Bently (1907–1960)
*Scatman Crothers (1910–1986)
*Anita O'Day (1919–2006)
*Scatman John (1942–1999)
*The Stooges (band etablert i 1967)

Den amerikanske sangeren Scatman John introduserte scatstilen i popmusikken gjennom flere platesukssesser på 1990-tallet. En annen moderne artist som har brukt scat-teknikken utenfor jazzmusikken, er amerikaneren Jonathan Davis (1971–) i metal-bandet Korn.

I Norge har blant andre artisten Per Asplin og komikerne Leif Juster og Harald Heide-Steen jr. lekt med scat-sang. Jazz- og underholdningstrioen Swe-Danes og andre vokalbaserte jazzensembler har også lekt med liknende varianter av ordløs, lydhermende rytmesang. I Sverige fikk jazzmusikeren og komponisten Gunnar Nilson i 1952 tilnavnet «Siljabloo» på grunn av sitt flittige bruk av scat-sang mens han var medlem av Carl-Henrik Norins orkester.

## Lydeksempel
Scat

**Scat** kan bety eller henvise til

## Underholdning
* Scat-sang, ordløs jazzsang som etterlikner instrumentalimprovisasjon
* Scatman John, amerikansk popartist (1942–1999) 
* Scatman Crothers,  amerikansk skuespiller, sanger, danser og musiker (1910–1986)
* *[[S.C.A.T.: Special Cybernetic Attack Team]]*, et japansk videospill fra 1990
* SCAT (band), et italiensk, uavhengig rockeband
* Scat Records, et amerikansk plateselskap

## Amerikansk slang
* Koprofili, seksuell fetisj der en leker med avføring
* avføring,  teknisk slang for scatology

## Transport
* SCAT (flyselskap), et flyselskap i Shymkent i Kasakhstan
* SCAT (bil), en italiensk bilproduent

## Militært
* South Pacific Combat Air Transport Command, en amerikansk militæravdeling under andre verdenskrig
* Small Caliber Action Team, en gruppe i den amerikanske marinen
Nanomateriale

**Nanomaterialer** er strukturer som har størrelse mellom 0,1 og 100 nanometer. 1 nanometer er en milliondels millimeter, det vil si et titusendels hårstrå.

De trenger lettere gjennom andre substanser og reagerer lettere med andre stoffer.

Nanoteknologi baserer seg på at en har økt evne til å modifisere og bygge strukturer på atom- og molekylnivå, samt til å kontrollere egenskapene til strukturene.

Det skilles mellom fire fysiske nanostrukturer: partikler, tråder/rør, tynne belegg/filmer samt porer.

## Nanoprodukter på markedet
*Antibakteriell tannbørste som har nano-sølvpartikler i kosten
*Antigraffiti-spray som gjør at veggene blir uinntagelig for taggere
*Tennisracketer/golfkøller som har superlette og sterke nano-karbonrør
*Vannavstøtende og pustende, smarte jakker
*Antibakteriell oppvaskmaskin
*Impregnering som legger seg utenpå fibre som et pustende lag, uten at det blir dekket komplett
*Overflatemidler for båter, biler, vinduer samt gulv
*Goretexeffekt på betong og tegl. Puster, men er vannavstøtende, vannbasert og miljøvennlig. Diffusjonsåpenhet er viktig i nordisk klima, eksempelvis har Surfapore dette.

## Helserisikoer
Det har vist seg at nanokarbonrør har asbestliknende effekter i dyreforsøk. Ny studie i 2015 viser: Nanopartikler –  er ikke farligere enn andre ingredienser i malinger.

Det har vært spredning av frie nanopartikler fra blodet og luftveiene til hjernen og leveren hos mus.

Mulige scenarier av nanomateriale, som er på avveier i kroppen, er celledød, endret arvemateriale (DNA) samt sykdommer i lungene, hjertekar- og nervesystemet og kreft.
Tonje

**Tonje** er et kvinnenavn med flere mulige opprinnelser. Det kan være:
* en kortform av *[[Antonie]]*, en feminin form av *[[Anton]]*, som har opprinnelse i det romerske familienavnet *Antonius* og har usikker betydning.
* en variant av *Torny*, som er dannet av norrøne *Þórr*, guden Tor, og *nýr*, «ny, ung».

Tonje brukt som kvinnenavn i Norge har følgende opprinnelse: Inntil ca. 1950 forekom det kun hos få personer og nesten bare som oppkallingsnavn i Aust-Agder. Etter at skuespiller Ingerid Vardund kalte sin datter Tonje ble det et nytt motenavn. Bakgrunnen for navnet har antakelig sammenheng med endringer i lydverket i Aust-Agders kystområde i første halvdel av 1700-årene. Ord med -rn- ble uttalt -nj-, eksempel konj for korn, honj for horn, bånj for barn. I bygdene mellom Risør/Gjerstad og Arendal/Øystad møttes de eldre formene Tone (øst) og Todne (vest). Begge har Torny som eldre former. En gjennomgang av kirkebøker i dette området viser at kvinner døpt Tone i begynnelsen av 1700-årene ofte blir ført som Tonje ved død etter 1740. Kirkebøkene viser også at fra samme tid er Tonje som oppkallingsnavn en direkte fortsettelse av Tone eller Todne. Nesten alle som het Tonje før 1950 var oppkalt etter formødre. Det er ikke vanskelig å finne eksempler på oppkallingsrekker som begynner med Tone/Todne før 1700 og som etter 1740 videreføres som Tonje, og nesten alle finnes i østre del av Aust-Agder. 
Arne ble i samme geografiske område til Ånje, men eksemplene er få fordi Arne var lite brukt her.
Tonie som kortform av Antonie er kjent fra mange land i Europa.

## Utbredelse

|}

Tonje var et populært navn på norske jentebarn på 1980- og 1990-tallet.

## Kjente personer med navnet
Personene i listen er ordnet kronologisk etter fødselsår.
* Tonje Larsen (f. 1975), norsk håndballspiller
* Tonje Unstad (f. 1981), norsk musiker og sanger
* Tonje Sørlie (f. 1981), norsk profesjonell kampsportutøver
* Tonje Nøstvold (f. 1985), norsk håndballspiller
* Tonje Larsgard, norsk filmskuespiller

## Referanser


## Eksterne lenker
*
Incipit Satan

***Incipit Satan*** er det femte studioalbumet til det norske black metal-bandet Gorgoroth. Det ble gjenutgitt av Back on Black Records i 2006. I dette albumet kan man finne antydninger av Noise og industriell metal. Dette albumet er det første albumet som blir utgitt hvor vokalist Gaahl og bassist King er fulltidsmedlemmer av bandet. Albumet ble dedikert til tidligere bandmedlem Grim.

## Sporliste
# «Incipit Satan» (4:33) 
# «A World to Win» (3:43) 
# «Litani til Satan» (4:33) 
# «Unchain My Heart!!!» (4:47) 
# «An Excerpt of X» (5:50)
# «Ein Eim av Blod og Helvetesild» (3:09) 
# «Will to Power» (4:28)
# «When Love Rages Wild in My Heart» (5:43)

Musikken er skrevet av Infernus, med unntak av spor 1 som er skrevet av Tormentor, spor 2 og 6 som er skrevet av både Infernus og Tormentor, og spor 7 som ble «skapt i studio» av Daimonion, King ov Hell og Gaahl.

Tekstene er skrevet av Infernus (spor 2, 4, 5 og 8) og av Gaahl (spor 1 og 6). Teksten til spor 3 er en norsk oversettelse av diktet *Les Litanies de Satan* fra Charles Baudelaires *[[Ondskapens blomster|Les Fleurs du mal]]*.

## Artister
*Gaahl – vokal (utenom spor 5 og 8)
*Infernus – gitar (også bass, trommer og vokal på spor 5)
*King ov Hell – bass (utenom spor 5)
*Sjt. Erichsen – trommer (utenom spor 5)
*Tormentor – gitar (utenom spor 5)
Gjestemusikere:
*Daimonion – synth, piano
*Michael Krohn (som Mickey Faust) – vokal på spor 8

## Referanser


## Eksterne lenker
*
Martin Johannes Bugge

**Martin Johannes Bugge** (født 2. oktober 1830 i Verdal, død 24. januar 1916 i Kristiania) var en norsk overlærer, lyriker og litterat.

Martin Johannes Bugge var sønn av proprietær, senere tollbetjent Christian Severin Bugge og Johanne Cathrine Helsing. Han tok examen artium med laud (= karakteren 2) ved Trondhjem katedralskole i 1847, og ble dimittert til filologiske studier ved Universitetet i Christiania. Bugge ble cand. philol. med haud (= karakteren 3) i 1853. Han vikarierte en stund som lærer i Fredrikstad, før han i november 1854 ble utnevnt til adjunkt ved «Kongsbergs Middel- og Realskole».

I 1861 ble han gift med Marie Mjøen (1839–1868) fra Kongsberg, som døde allerede året etter at sønnen, den senere museumsbestyreren og lokalhistorikeren Kristian Martin ble født. De hadde også fått to døtre, Ellen Johanne (f. 1863) og Hanna Marie (f. 1865). Familien bodde på den tiden i Ekermogt. mt. 381 på Kongsberg. Martin Johannes Bugge giftet på nytt i 1873 med sin kollega Christine Margrethe Pavels Støren. Fra juni 1875 fungerte Bugge som overlærer ved «Aalesunds Latinskole». Han ble dessuten etter hvert et ivrig lagsmedlem og styreleder i «Foreningen til Dyrenes Beskyttelse i Kristiania».

## Bibliografi
* «Sophokles’s, vv. 1-667 oversat og fortolket» (s. 1-35). *Indbydelsesskrift fra Kongsbergs skole*. 1865.
* «Prøver af en metrisk Oversættelse af Phædri Fabler». *Indbydelsesskrift fra Kongsbergs skole*. 1872.
* «J.N. Prahm». [Nekrolog] (s. 48-52). *Turistforeningens Aarbog 1879*.
* *Hvorledes Nora kom hjem igjen. Et efterspil*. Alb. Cammermeyers Forlag. Kristiania 1881. [«Omarbeidelse af en Feuilleton i *Vaaren* 1880.»]
* «Tale for Henrik Wergelands Minde 17 Maj». *Aalesunds Handels- og Søfarts-Tidende* No. 38. 1881.
* «Prolog og Tale ved Holbergsfesten i Aalesund». *Aalesunds Handels- og Søfarts-Tidende* No. 97. 1884.
* «Om Skolen og Dansen». *Aalesunds Handels- og Søfarts-Tidende* No. 6-9 og 14-15. 1885.
* *En samling Digte*. Klaus E. Fjelde. Aalesund 1890.
* *Beretning fra Direktionen for «Foreningen til Dyrenes Beskyttelse i Kristiania» om Foreningens Virksomhed i Aaret 1891*.

## Kilder
* Paul Botten-Hansen jr.: *Norske Studenter der har absolveret Examen Artium ved Christiania Universitet*. Alb. Cammermeyers Forlag. Kristiania 1893.
* Jens Braage Halvorsen: «Bugge, Martin Johannes» (s. 525). *Norsk Forfatter-Lexikon 1814-1880. Første Bind A-B*. Kristiania 1885.
Europavei 761

**Europavei 761** går mellom Bihać i Bosnia-Hercegovina og Zaječar i Serbia.

Traséen slik den ble fastlagt av UNECE: Bihać – Jajce – Donji Vakuf – Zenica – Sarajevo – Užice – Čačak – Kraljevo – Kruševac – Pojate – Paraćin – Zajĕcar

## Knutepunkter

}

|}

## Referanser
Relativ risiko

**Relativ risiko** (RR) er et forholdstall som angir hvor mye større sannsynlighet det er for en hendelse i én gruppe i forhold til en annen.

## Eksempel
Anta at man har de to gruppene gruppe A og gruppe B, hvor gruppe A består av personer mellom 40-50 år og gruppe B av personer mellom 50-60 år. Dersom relativ risiko for en sykdom i gruppe B er 2 betyr det at det er dobbelt så sannsynlig at en person i gruppe B utvikler sykdommen som i gruppe A.

## Se også
* Absolutt risiko
* Odds
Europavei 661

**Europavei 661** går mellom Balatonkeresztúr i Ungarn og Zenica i Bosnia-Hercegovina.

Trasé fastlagt av UNECE: Balatonkeresztúr – Nagyatád – Barcs – Virovitica – Okučani – Banja Luka – Jajce – Donji Vakuf – Zenica.

## Knutepunkter
}

|}

## Referanser
Ville Tiisanoja

**Ville Johannes Tiisanoja** (født 24. desember 1975 i Vanda Finland), er en finsk kulestøter. Han har en personlig rekord på 21,09&nbsp;meter, oppnådd 28. juli 2002 i Kuortane Finland. Han blir trent av faren, Kalle Tiisanoja. 

## Nasjonale prestasjoner
Han har to finske kulestøt-rekorder i aldersbestemte klasser; for 17-åringer på 19,79&nbsp;meter, og for 14-åringer innendørs på 13,30&nbsp;meter, samt to finske senior-mesterskap i kulestøt. 31. juli 1999, ble Tiisanoja den 15. finske, mannlige friidrettsutøver til å støte over 20-meter.

## Internasjonale prestasjoner
Tiisanojas besteresultat er en fjerdeplass fra EM innendørs i 2005, samt tre åttendeplasser fra VM. I OL i 2004 i Athen, kom han ikke videre fra kvalifiseringen etter et støt på 19,50&nbsp;meter. 

## Doping
Sommeren 2007 testet Tiisanoja positivt på testosteron ved tre anledninger. Dette medførte to års utestengelse, 50&nbsp;000 euro i bot, samt at alle resultat siden 27. juni 2006 ble kjent ugyldige.

## Referanser


## Eksterne lenker
*
Khalid Tighazouine

**Khalid Tighazouine** (født 18. juni 1977), er en marokkansk 800 meter-løper. Han har en personlig rekord på 1:45.27 minutter, oppnådd i september 2001 i Beijing.

I juli 2004 testet Tighazouine positivt på nandrolon, og ble utestengt i to år.

## Høydepunkter

## Referanser

## Eksterne lenker
*
Himmelekvator

**Himmelekvator** er en storsirkel på den tenkte himmelkulen, i det samme planet som jordens ekvator. Med andre ord, den er en projeksjon av jordens ekvator ut i verdensrommet. Som et resultat av jordaksens helning, er himmelekvator skråstilt med ca. 23,5° i forhold til ekliptikkplanet.

En observatør som står på jordens ekvator forestiller seg himmelekvator som en halvsirkel som passerer rett over observatøren gjennom senit. I det observatøren beveger seg mot nord (eller sør), heller himmelekvator mot den sørlige (eller nordlige) horisonten. Himmelekvator er definert å være uendelig langt unna (siden den er på himmelkulen); derfor ser alltid observatøren at endene til halvsirkelen forsvinner over horisonten nøyaktig mot øst og vest, uansett hvor på jorden observatøren er. (På polene er likevel himmelekvator parallell med horisonten.)

Himmelobjekter nært himmelekvator er synlige fra hele jorden, men de kulminerer høyest på himmelen i tropene. Himmelekvator passerer gjennom disse stjernebildene:

## Se også
* Himmelpol
* Himmelhvelving

## Eksterne lenker
*
Robert Dyrnes

**Robert Strømmen Dyrnes** (født 22. juli 1972 i Kristiansund) er en norsk kulturentreprenør og plateprodusent. Han er kjent som festivalsjef for Buktafestivalen i Tromsø. Han har tidligere drevet plateselskapene Underground Records, Yellow Snow Records og Fucking North Pole Records. Han har også vært bookingansvarlig på studenthuset driv siden 2004, og var før dette bookingansvarlig på konsertstedet Kaos

## Referanser
Den aztekiske ørns orden

**Den aztekiske ørns orden** (spansk: *Orden Mexicana del Aguila Azteca*) er en mexicansk orden. Den ble innstiftet 29. desember 1933 til belønning av utlendinger for fortjenester av Mexico eller menneskeheten. Ordenen tildeles av presidenten. Kanselliet for Den aztekiske ørns orden hører inn under Mexicos utenriksdepartement.

## Bakgrunn
Den aztekiske ørns orden ble etablert 29. desember 1933, i presidentperioden til Abelardo L. Rodríguez. Ordenen belønner fortjenstfull innsats for Mexico eller fortjenester av menneskeheten og tildeles bare utlendinger. Ordenen ble revidert i 1935, 1941 og 1975. I 2011 ble loven om Mexicos utmerkelser revidert på nytt og dette hadde konsekvenser også for Den aztekiske ørns orden.

I 1865, da Mexico var et monarki, ble det innført en orden som het *[[Den meksikanske ørns orden]]*, men denne hadde en annen inndeling og andre ordenstegn.

## Inndeling
Den aztekiske ørns orden har hatt ulikt antall inndelinger og trinn gjennom tidene. Den var inndelt i en militær og en sivil avdeling, men dette er avskaffet. Inntil lovendringen i 2011 hadde ordenen åtte trinn, der høyeste trinn var kjede og laveste trinn hederlig omtale. Loven om utmerkelser ble endret i 2011. Etter dette har ordenen vært inndelt i seks trinn: 
* *Collar* (kjede)
**Banda en Categoría Especial* (ordensbånd i spesialkategori)
**Banda* (ordensbånd)
**Placa* (stjerne)
**Venera*
**Insignia* (tegn)

## Ordenstegn
Ordenstegnet består av en medaljong, med aztekisk dekor, i gull. Midt i medaljongen er det et blåemaljert felt med en gull aztekisk ørn som holder en rød slange i nebbet. Dette motivet gjenfinnes i Mexicos riksvåpen. Ordenstegnets medaljong har en viss likhet med den aztekiske solsteinen, kalenderen som ble benyttet av aztekere.

Ordenskjedet består av 30 gullledd, vekselvis bestående av blåemaljerte ledd med et motiv som representerer Mexico by og ledd med et stilisert ørnehode. En aztekisk ørn i gull er opphengt i kjedet.

Ordensbåndet er gult.

## Tildeling
Ordenen tildeles utlendinger for fortjenstfull innsats for Mexico eller for menneskeheten. Tildeling skjer tilsvarende det mexicanere dekoreres med av utenlandske utmerkelser.

Ordenens kjede tildeles statsoverhoder. Nest høyeste trinn, ordensbånd i spesialkategori, tildeles regjeringssjefer, tronfølgere, ektefeller av stats- og regjeringssjefer og personer av tilsvarende rang. Tredje høyeste nivå, ordensbånd, tildeles utenriksministre og andre regjeringsmedlemmer, medlemmer av kongelige familier, ambassadører og personer med tilsvarende rang. Til ordenens tre nedre trinn utnevnes statstjenestemenn, diplomater, militære og andre etter rang. I særlige tilfeller kan reglene om tildeling etter rang avvikes for fortjenstfulle utlendinger, med unntak av tildeling av kjede.

### Norske innehavere
Kong Olav V var innehaver av det som på norsk betegnes som storkors av Den aztekiske ørns orden.

## Referanser
Tananger kapell

**Tananger kapell** (tidligere *Tananger kirke*) er en langkirke fra 1879 i Sola kommune, Rogaland fylke. Kapellet ble bygd i 1879 i tre med 280 plasser. Arkitekter for kapellet var Henrik Nissen. I 2002 ble kapellet avløst som sognekirke av den nye Tananger kirke, som står rett ved siden av kapellet.

Det er kirkegård sør for kapellet.

Per 2023 blir ikke kapellet vedlikeholdt. Det er problemer i forbindelse med tak, kledning, toalettforhold og det elektriske anlegget.  Bygget ble stengt etter brannkontroll i 2021.  Sola kirkelige fellesråd har gått inn for riving.

## Referanser


## Litteratur
* 

## Eksterne lenker
* Tananger kapell på Kirkesøk
* 
* Tananger menighetsråd om fremtidig forvaltning av Taranger kapell (11. april 2018)
Ella Ø

**Ella Ø** er ei øy i nordenden av Kong Oscar Fjord på Nordøst-Grønland. Øya har en forskningsstasjon som om sommeren også er base for Siriuspatruljen.

## Geologi
Den er spesiell ved sine tykke lagserier tilbake til jordens eldste geologiske periode, prekambrium. Fjellet **Bastionen** på Ella Ø har velblottede profiler. Tillittlaget på Ella Ø er verdensberømt. Det ble dannet i en istid for omkring 700 millioner år siden. Tilsvarende tillitter er funnet mange andre steder på jorden, også nær ekvator, og i diskusjoner om jordens klimautvikling har det gitt opphavet til hypotesen om en "snøballjord (Snowball Earth)", i det det ser ut til, at hele jordkloden kanskje var nediset.

## Historie
Navnet *Ellas Ö* ble gitt i 1899 av Alfred Gabriel Nathorst som en oppkalling etter hans kone Amy Rafaela Windahl (1858–1936).

Den første bygningen på øya ble reist av en ekspedisjon ledet av geologen Lauge Koch i 1931. Han fikk bygget en hytte han kalte *Ørneredet* på nordsiden av øya. Botanikeren Thorvald Sørensen holdt til her 1931-1935. Observasjonene dannet grunnlaget for hans doktorgrad (1941).

Charles Lindbergh gjennomførte en overflyvning av Grønlands innlandsis fra vest mot øst 4. august 1933, og landet på øya. 

Under andre verdenskrig ble øya vurdert som strategisk viktig. Stasjonen var okkupert av tyske styrker 24. april til 3. mai 1943.

Da sledepatruljen Sirius ble opprettet i 1950, ble Ella Ø valgt til patruljens hovedbase. Året etter ble hovedbasen flyttet til Daneborg.

I 1971 ble det funnet en meteoritt nær Ella Ø.

## Referanser


## Eksterne lenker
* Bilder og kart av Ella Ø
Timevinkel

**Timevinkel** er i astronomien  en av koordinatene som brukes i ekvatorialkoordinatsystemet for å beskrive et punkts posisjon på himmelkulen. Den er definert som vinkelen mellom halvplanet bestemt av jordaksen og senit (halve meridianplanet) og halvplanet bestemt av jordaksen og det gitte punktet. Vinkelen er negativ hvis punktet er øst for meridianplanet og positiv hvis punktet er vest for meridianplanet.

Timevinkelen uttrykkes vanligvis i tidsenheter, med 24 timer svarende til 360 grader.

En observatør må oppgi timevinkelen for et punkt på himmelkulen sammen med dets deklinasjon for å angi den fullstendige posisjonen til punktet på et gitt tidspunkt.

## Sammenheng med rektascensjonen

Timevinkelen (hour angle, HA) til et objekt er lik differansen mellom nåværende lokal siderisk tid (LST) og rektascensjonen (\alpha) til det objektet:

:HAobject = LST - \alphaobject

Slik angir objektets timevinkel hvor mye siderisk tid som har gått siden objektet passerte den lokale meridianen, det vil si siden den kulminerte. Den er også vinkelavstanden mellom objektet og meridianen, målt i timer (1 time = 15 grader). Hvis et objekt for eksempel har en timevinkel på 2,5 timer, kulminerte det for 2,5 sideriske timer siden, dvs. timer målt med siderisk tid. Det betyr at i det øyeblikket er objektet 37,5 grader vest for meridianen. Negative timevinkler angir tiden som gjenstår til neste kulminasjon. Når timevinkelen er null, betyr det at objektet for øyeblikket kulminerer.

## Referanser
Oljeutslipp

Et **oljeutslipp** er en type forurensende utslipp av hydrokarbon fra flytende petroleum, ut i omgivelsene grunnet menneskelig aktivitet. Oljeutslipp skjer i stor grad til havs, hvor oljen slippes ut i hav eller kystfarvann. Hvilken type olje som frigis varierer; råolje, raffinerte petroleumsprodukter (bensin, diesel etc.) eller biprodukter, bunkerolje fra skip, oljeavfall og lignende er svært vanlig. Utslippene kan ta måneder eller år å rense opp, og til havs blir mye av det vannet ut med tiden.

## Se også
* Liste over oljesøl
* Miljøpåvirkning av skipsfart

## Litteratur
*Jan Aske Børresen: *Olje på havet*. 1993.
Ekstinksjon (astronomi)

**Ekstinksjon** er et begrep brukt i astronomi for å beskrive absorpsjonen og spredningen av lys – utstrålt av himmellegemer – av materie (støv og gass) mellom det utstrålende legemet og observatøren.